OzLabs/hebrew-wiki-articles huggingface dataset:
משה בן-סירה

משה בן-סירה בעת ששירת בפלוגה ו' בגדוד השמיני של הפלמ"ח, 1945 לערך.
משה בן-סירה (7 באוקטובר 1927 – 5 ביוני 1967) היה פיזיקאי ישראלי, מרצה בכיר בטכניון וסגן הדקאן של הפקולטה לפיזיקה בטכניון בחיפה. נהרג במלחמת ששת הימים.

==ביוגרפיה==
נולד וגדל בתל אביב, בנם הבכור של המהנדס יעקב בן-סירה המוכר כ"אבי העיר הלבנה" וחיה לבית הורביץ. בוגר גימנסיה הרצליה בתל אביב. בשנת 1945 התנדב לפלמ"ח. בשנת 1947 החל את לימודיו באוניברסיטה העברית בירושלים. במלחמת העצמאות נלחם בקרבות באזור ירושלים. בשנת 1954 החל את עבודתו כאסיסטנט בטכניון בחיפה ובשנת 1960 השלים תואר דוקטור.

כיהן כסגן הדיקן של הפקולטה לפיזיקה של הטכניון והיה ממקימי המעבדה למוליכים למחצה בטכניון. פרסם עבודות מדעיות בכתבי עת מדעיים בין-לאומיים והשתתף בכינוסים מדעיים בין-לאומיים.

לקראת מלחמת ששת הימים גויס לשירות מילואים ונהרג ביום הראשון למלחמה, בעת שירותו בגדוד תותחנים בחזית הצפון. נקבר בבית הקברות הצבאי בחיפה. הניח אשה, רחל (שֶלָה) בן-סירה (1927–2024), מומחית לחינוך לגיל הרך, ושלושה ילדים.

==הנצחתו==

שמו של ד"ר בן-סירה הונצח בספרייה של הפקולטה לפיזיקה בטכניון וכן באחת המעבדות שהיה בין מקימיה. על שמו הוקמו קרן מלגות לסטודנטים בפקולטה לפיזיקה בטכניון וכן קרן מלגות בגימנסיה הרצליה שבה למד. מדי שנה מקיימת הפקולטה לפיזיקה בטכניון סימפוזיון מדעי שנתי לזכרו.

==קישורים חיצוניים==

* , באתר "יזכור" של משרד הביטחון
* [https://palmach.org.il/veterans/veteranpage/?itemId=84318 משה בן סירה], באתר הפלמ"ח
* [https://web.archive.org/web/20180425184017/http://www.beithatothan.org.il/node/295 משה בן-סירה], באתר בית התותחן

קטגוריה:בוגרי גימנסיה הרצליה
קטגוריה:לוחמי הפלמ"ח
קטגוריה:בעלי תואר דוקטור מהאוניברסיטה העברית בירושלים
קטגוריה:פיזיקאים ישראלים
קטגוריה:סגל הטכניון: פיזיקה
קטגוריה:אנשי היישוב ילידי הארץ
קטגוריה:חללי צה"ל במלחמת ששת הימים
קטגוריה:משפחת שיפמן-בן סירה
קטגוריה:אישים הקבורים בבית הקברות הצבאי בחיפה
קטגוריה:ישראלים שנולדו ב-1927
קטגוריה:ישראלים שנפטרו ב-1967
קטגוריה:חיילי חיל התותחנים במלחמת העצמאות
קטגוריה:חיילי חיל התותחנים במלחמת ששת הימים
תעלת מוסקבה

תעלת מוסקבה (ברוסית: Канал имени Москвы) היא תעלה באורך 128 ק"מ שמקשרת את נהר מוסקבה עם הוולגה. התעלה נבנתה במהלך שנות ה-30 של המאה ה-20. היא עוברת בשטח מחוז טבר, מחוז מוסקבה ומסתיימת בשטח העיר מוסקבה. רוחב התעלה הוא 85 מטר והיא מסוגלת להעביר אוניות עד 5,000 טון. המטרה העיקרית של התעלה היא לספק מים לעיר מוסקבה, לספק נתיב תחבורה והסדרת מקומות נופש לאורך מאגרי מים של התעלה.

==היסטוריה==
בשנת 1931 הנהר מוסקבה כמעט התייבש וכבר לא יכול היה להמשיך ולספק מים לעיר הגדולה. בהתאם לכך נבדקו אפשרויות לקשר אותו עם נהר הוולגה ועל ידי כך לספק לו מקורות מים נוספים. בניית התעלה החלה בשנת 1932 ובמהלכה השתתפו אסירי גולאג. לצורך כך הוקם מחנה מיוחד שהיה קיים במשך 5 שנים. הכוח העיקרי להקמת התעלה היו אסירי גולאג שעבדו כ-12 שעות ביום. חלק מהאסירים שוחררו עם סיום הקמת התעלה כפרס עבור העבודה. מאטביי ברמן וראשי נ.ק.וו.ד נוספים שהיו בראש מנהלת ההקמה הוצאו להורג במהלך הטיהורים הגדולים באשמת הכנת הפיכה שלטונית בעזרת האסירים.

ב-15 ביולי 1937 נפתחה התעלה תחת השם "תעלת מוסקבה-וולגה". לאורך התעלה נבנו שבע תחנות כוח הידרואלקטריות לתגבור אספקת החשמל למוסקבה. בסך הכול נבנו מעל 240 מתקנים הנדסיים. במקום חיבור התעלה לוולגה הוקמו פסלי ענק של ולדימיר לנין ויוסיף סטלין בגובה של 25 מטר. בשנת 1963 פורק הפסל של סטלין.

במהלך מלחמת העולם השנייה נוצלו מתקני התעלה להצפת שטחים בקרבת מוסקבה והדבר עצר את התקדמות הצבא הגרמני.

בשנת 1947, לכבוד שנת 800 לייסוד העיר, שונה שמה של התעלה ל"תעלת מוסקבה".

במהלך שנות ה-70 וה-80 בוצעו עבודות שיקום נרחבות במתקני התעלה. על שפת מאגרי מים בקרבת מוסקבה נבנו בתי הבראה. כמו כן שופצו והורחבו מתקני תיירות לאורך החוף.

==תוואי התעלה וניצולה==
תא שיט מס' 3
האורך הכולל של התעלה הוא 128 ק"מ. התעלה מתחילה במאגר המים "איוונקובו" בקרבת העיר דובנה. במהלך 74 ק"מ התעלה עולה ב-38 מטר ולצורך כך נבנו 6 תאי שיט. בהמשך באורך 30 ק"מ ממוקמים מספר מאגרי מים. בקטע האחרון באורך של כ-3 ק"מ נבנו עוד 2 תאי שיט והתעלה יורדת ב-36 מטר.

בעקבות הקמת התעלה, הוקם הנמל הנהר הצפוני במוסקבה. באמצעות מערכת תעלות בלומורקנל, תעלת הוולגה-דון ותעלת מוסקבה, נמל זה קשור עם הים הבלטי, הים הלבן, הים השחור, ים אזוב והים הכספי. בעקבות כך נקראת העיר לפעמים "נמל חמישה ימים".

התעלה מנוצלת עד היום להעברת סחורות שונות. בתקופה הסובייטית עברו בתעלה גם אוניות נוסעים ששטו במסלול מוסקבה-ניז'ני נובגורוד ומוסקבה-אסטרחן. הם נסגרו בשנת 2005 כי לא הייתה הצדקה כלכלית להמשך הפעלתם. היום משייטות בתעלה אוניות תיירים רבות. משך השייט הוא 3 - 4 ימים.

== קישורים חיצוניים ==

* 

מוסקבה
קטגוריה:מחוז מוסקבה: גאוגרפיה
זרם קירוב

זרם קירוב (ברוסית: Кировский поток) היה מערכת רדיפות פוליטיות בברית המועצות שהופעלה לאחר רצח סרגיי קירוב. למרות שבאופן רשמי הרצח היה הסיבה לתחילת הרדיפות, מעשית במסגרת המערכה יוסיף סטלין פעל לחיסול התנגדות למשטרו.

סרגיי קירוב נרצח ב-1 בדצמבר 1934. כבר באותו יום פורסם צו משותף של מועצת הקומיסרים העממיים וועד הפועל המרכזי של ברית המועצות בהקשר לשינויים בחוק הפלילי. מסמך זה היה אבן יסוד לפעילות ארגונים ממשלתיים. בראש המערכה בלנינגרד עמד לאוניד זקובסקי וממוסקבה בראש עמד גאורגי מולצ'נוב. הם פעלו בשיתוף פעולה עד לשנת 1937, כאשר הוצאו להורג באשמת בגידה. בניגוד לרוב קורבנות הטיהורים הגדולים הם לא נוקו מאשמה עד היום.

ב-18 בינואר 1935 סטלין שלח מכתב לוועד המרכזי של המפלגה בו ציין: "לנינגרד היא עיר בה מרוכזת כמות גדולה של פקידי הממשל הישן, שוטרים וקצינים לשעבר. הם גורמים לקשיים בתפקוד של המנגנונים הסובייטיים ולא נותנים לעיר להתפתח. יש לפעול נמרצות לשינוי המצב".

במהלך המערכת הוגלו מלנינגרד והסביבה 39,660 אנשים, ו-24,374 אנשים נשפטו לתקופות מאסר שונות. בתחילת המערכת נולד חותם "קבוצת טרוריסטים של טרוצקי וזינובייב" והשתייכות לקבוצה זו הייתה אשמה הנפוצה ביותר. חלק מהנאשמים במשפטי 1935, ובהמשך במהלך השנים 1937–1938, הואשמו בפעילות נגד השלטון והוצאו להורג. כמעט כולם נוקו מכל אשמה לאחר פטירת יוסיף סטלין.

==מהלך הרדיפות==
כבר בימים הראשונים לאחר הרצח, דרש יוסיף סטלין למצוא עקבות של זינובייב בארגון הרצח. לאחר מספר ימים החלו מאסרים של תומכיו וב-16 בדצמבר נאסרו גריגורי זינובייב ולב קמנייב.

המשפט הראשון נערך כבר ב-28 בדצמבר 1934. נשפטו בו 14 אנשים, בעיקר ראשי הקומסומול של העיר. הם הואשמו בארגון הרצח והוצאו להורג.

ב-9 בינואר החלה ישיבה של המועצה המיוחדת של נ.ק.וו.ד בהקשר לקבוצת תומכי זינובייב. הקבוצה כללה 77 אנשים וכולם נשפטו לתקופות מאסר שונות.

במקביל, במוסקבה נערך משפט נגד גריגורי זינובייב ולב קמנייב והם נשפטו ל-10 שנות מאסר. במשפט זה הואשמו 18 אנשים נוספים.

ב-26 בינואר 1935 סטלין חתם על צו לפיו הוגלו מלנינגרד לצפון סיביר 663 תומכי זינובייב. במקביל, 325 מתומכיו הועברו לעבודה אחרת.

במהלך פברואר 1935 נעצרו עוד 843 "תומכי זינובייב".

במקביל לפעולה זו החלה הגליה מלנינגרד של עובדי הממשל הישן, אצילים, שוטרים וקצינים לשעבר. במרץ בעיתון פראבדה פורסם על הגליה של 1,074 אנשים. הפעולות נמשכו במשך כל שנת 1935. היסטוריונים מעריכים שבמהלך המערכה הוגלו מהעיר נציגי תרבות ומדע בולטים בעיר והיא נחשבת לאסון הומניטארי בקנה מידה עירוני. המערכה תוארה בפרוטרוט בספר של אלכסנדר סולז'ניצין ארכיפלג גולאג.

==קישורים חיצוניים==
* [https://web.archive.org/web/20120308112139/http://www.petrograd.biz/stalin/16-69.php מכתב של סטלין לחברי הוועד המרכזי של המפלגה הקומוניסטית]

קטגוריה:1935 בברית המועצות
קטגוריה:רדיפות פוליטיות בברית המועצות
קטגוריה:סנקט פטרבורג: היסטוריה
נוק (קורא ספרים אלקטרוני)

נוק (באנגלית: NOOK) הוא קורא ספרים אלקטרוני - מכשיר נייד לקריאת ספרים אלקטרוניים, שהושק על ידי בארנס אנד נובל ב־2009. הוא עושה שימוש בטכנולוגיית תצוגה נייר אלקטרוני אך ישנם גם דגמים שמשתמשים בתצוגת LCD. קורא ספרים בפורמט PDF וכן בפורמט הפתוח EPUB. למרות תמיכת המכשיר ב-EPUB, הוא אינו תומך בעברית באופן רשמי.

משנת 2009 יצאו מספר דגמים שונים של נוק בשני מסלולים:
*מכשירים מבוססי דיו אלקטרוני - נוק (Nook Classic), נוק סימפל טאצ' (Nook Simple Touch) ולאחרונה גם נוק סימפל טאצ' עם תאורת קריאה (Nook Simple Touch with GlowLight) שמאפשר קריאה בחשיכה באמצעות תאורה מיוחדת שמאירה את המסך.
*מכשירים מבוססי LCD - נוק קולור (Nook Color), נוק טאבלט ונוק HD (Nook HD)

בין התכונות המעניינות של המכשיר קיימת גם יכולת השאלה למשתמשים אחרים (במגבלות מסוימות). כמו כן, ניתן לקרוא באמצעות המכשיר באופן חופשי בחנויות של בארנס אנד נובל.

בשנת 2014 יצאה גרסה של נוק מתוצרת חברת סמסונג, "Galaxy Tab 4 NOOK", הזהה מבחינת חומרה ל-Samsung Galaxy Tab 4 7.0.

==קישורים חיצוניים==

* 
* [http://www.barnesandnoble.com/nook נוק באתר חברת בארנס אנד נובל] 
* 
* 
* רועי לטקה, [http://www.newsgeek.co.il/barnes-noble-nook נוק - הדור הבא], כתבה בניוזגיק, 27 באוקטובר 2010

==הערות שוליים==

קטגוריה:ספר אלקטרוני
הקרן הבין-לאומית לפיתוח חקלאי

הקרן הבין-לאומית לפיתוח חקלאי (באנגלית: The International Fund for Agricultural Development; בראשי תיבות: IFAD) היא סוכנות בין-לאומית הכפופה לאומות המאוחדות. תפקידה לעזור למדינות מתפתחות שמתבססות על חקלאות, לפתח ענף חקלאי רווחי ואיכותי.

הסוכנות הוקמה ב-1977 בעקבות מחקר שפורסם באותה שנה על ידי האו"ם וקבע ש-75% מתושבי המדינות המתפתחות גרים באזורים חקלאים לא מפותחים, שעשויים להניב תוצרת טובה. תוצרת זו תביא לצמיחת אותן מדינות ולהוזלת מחירי המזון ברחבי העולם.

הארגון הוא חלק מקבוצת הפיתוח של האו"ם. מטה הארגון ממוקם ברומא, איטליה.

החל משנת 2017, נשיא הקרן הוא מטוגו.

==קישורים חיצוניים==

* 

* 

קטגוריה:ארגונים המסונפים לאו"ם
קטגוריה:ארגונים בין-ממשלתיים
לאפנראנטה

לאפנראנטה (בפינית: Lappeenranta, בשוודית: Villmanstrand), היא עיר השוכנת לחוף אגם סאימה, בדרום מזרח פינלנד. לאפנראנטה היא בירת מחוז דרום קרליה, ומרוחקת כ-19 ק"מ מהגבול הרוסי. לפי מספר תושביה, מדורגת העיר במקום ה-13 במדינה.

== היסטוריה ==
העיר נוסדה רשמית בשנת 1649 על ידי הרוזן פייר ברה הצעיר, שליחה של מלכת שוודיה, כריסטינה. בשנת 1721 החלה שוודיה בבניית המבצר בעיר, בנייתו הושלמה בשנת 1730.

בשנת 1741, במהלך מלחמת רוסיה-שוודיה (1741-1743), כבשה רוסיה את העיר מיידי שוודיה, לאחר ניצחונם בזזו ושרפו הרוסים את העיירה.

בשנת 1989 עם נפילת מסך הברזל החלה העיר לשגשג, הודות לקשרי מסחר הדוקים עם רוסיה.

בשנת 1967 סופחה ללאפראנטה העיירה לאפה (Lappee), בשנת 1989 סופחה נואיאמה (Nuijamaa), בשנת 2009 סופחה יוטסנו (Joutseno), ובשנת 2010 סופחה גם העיירה ילאמה (Ylämaa).

== תחבורה ==
הכבישים המהירים 6 ו-13 עוברים בעיר; כביש 6 מקשר את העיר לצפון ודרום, כביש 13 מקשר את העיר לכיוון צפון מערב. מסילת הברזל עוברת בלאפנראנטה, עליה חולפות רכבות לצפון ולדרום.

נמל התעופה של לאפנראנטה ממוקם בסמוך לעיר, ממנו יוצאות טיסות סדירות למספר ערים באירופה.

בעונת הקיץ כשהאגם והתעלה מפשירים, מופעל קו מעבורת מלאפנראנטה לויבורג שברוסיה השכנה.

== ערים תאומות ==
ללאפנראנטה 10 ערים תאומות:

== אקלים ==

== קישורים חיצוניים ==

* 

* 

קטגוריה:פינלנד: ערים
קטגוריה:יישובים שהוקמו ב-1649
מטוסים (סרט)

מטוסים (באנגלית: Planes) הוא סרט ספין אוף לסרט "מכוניות" מאת אולפני דיסניטון, שעלה לאקרנים ב-9 באוגוסט 2013 על ידי חברת וולט דיסני ובישראל ב-15 באוגוסט. כמו בסרט "מכוניות" המטוסים והמכוניות מאכלסים את העולם ומדברים, גם בסרט זה מופיעות מכוניות.

== עלילה ==
דאסטי הוא מטוס שחולם להתחרות בתחרות טיסות מסביב לעולם. אבל דאסטי הוא מטוס ריסוס אווירי שלא בדיוק בנוי לתחרויות וגם במקרה יש לו פחד גבהים, ולכן הוא פונה למטוס בחיל האוויר בשם סקיפר שעוזר לו להיות כשיר להתמודד בתחרות. האומץ של דאסטי עומד למבחן אחרון כשהוא מתכוון להגיע גבוה יותר משדמיין אי פעם שיוכל, ולהתחרות בתחרות טיסה.

== מדבבים ==
*דיין קוק/גיא רושיניאק - דאסטי קרופהופר
*סטייסי קיץ'/יורם יוספסברג - סקיפר ריילי
*דני מאן/אורי זלצמן - ספארקי
*פריאנקה צ'ופרה/מיכאלה אלקין - אישאני, אלופה אסייתית
*בראד גארט/יואב הייט - צ'אג
*טרי האטצ'ר/אילנית גרשון - דוטי
*ג'וליה לואי-דרייפוס/תמי ברק - רוצ'ל, מטוסת מרוצים
*ג'ון קליז/אלברט כהן - בולדוג
*ואל קילמר/גיל וסרמן - בראבו
*אנתוני אדוארדס/רובי מוסקוביץ - אקו
* רוג'ר קרייג סמית'/עודד מנסטר - ריפסלינגר, מטוס שהיה אלוף לאחר שדאסטי לקח את מקומו הראשון בתחרות. יריבו של דאסטי והנבל הראשי של הסרט.

== ביקורת ==
"מטוסים" קיבל ביקורות שליליות רבות מצד מבקרים. אתר Rotten Tomatoes נתן לו 27% עם דירוג ממוצע של 4.6/10 המבוסס על 109 חוות דעת והקונצנזוס של האתר כתב "יש מספיק מטוסים בצבעים בהירים, קולות דביליים, והנפשה חלקלקה כדי להסיח את הדעת של כמה צופים צעירים ל-92 דקות וכנראה גם למכור שפע של צעצועים במחיר מציאה - אבל כמעט בכל רמה אחרת, זאת אכזבה מדיסני". אתר Metacritic נתן לסרט 39 מתוך 100.

== הפקה ==
הסרט מבוסס על רעיון מקורי של ג'ון לסטר. למרות שפיקסאר לא הפיקו את הסרט המפיקים של "מכוניות" ו"מכוניות 2" שימשו באותו תפקיד גם בסרט זה.

== סרט המשך ==
דיסני הודיעו בתחילה שזהו הסרט הראשון שמתחיל טרילוגיית סרטים, כאשר סרט חדש אמור היה לצאת בכל שנה. ב-18 ביולי 2014 יצא לאקרנים סרט ההמשך "מטוסים 2: לוחמי האש", אך נכון לשנת 2024 לא ידוע על סרט שלישי שנמצא בפיתוח.

==ראו גם==
* מכוניות (זיכיון)

== קישורים חיצוניים ==

* 

* 

קטגוריה:דיסני: סרטי הנפשה
קטגוריה:סרטי 2013
קטגוריה:סרטי אנימציה ממוחשבת
קטגוריה:סרטי קומדיה מונפשים
קטגוריה:סרטי תעופה אמריקאיים
קטגוריה:סרטי אנימציה של סטודיו דיסני-טונס
קטגוריה:מכוניות (זיכיון)
ג'וליה פירסון

ג'וליה פירסון (באנגלית: Julia Pierson, נולדה ב-21 ביולי 1959) הייתה ראש השירות החשאי של ארצות הברית. היא האישה הראשונה אי פעם לעמוד בראשות המוסד, הנחשב לארגון ה"נשלט על ידי גברים". פירסון מונתה לתפקיד על ידי נשיא ארצות הברית ברק אובמה ב-2013, וכיהנה כמנהלת ה-23 של השירות עד להתפטרותה ב-1 באוקטובר 2014 לאחר חשיפתם של מספר מחדלים.

==ביוגרפיה==
פירסון היא ילידת אורלנדו, פלורידה. בזמן לימודיה בתיכון, פירסון עבדה באתר הנופש דיסניוורלד כעובדת במגרש החנייה של האתר, עובדת בספינת האתר וגם כמשתתפת ב"תהלוכת דיסני" של המקום. היא השתתפה בתוכנית "מגלים" של תנועת הצופים בארצות הברית, במהלכה התמחתה באכיפת חוק במשטרת אורלנדו. היא הייתה הנציגה בתחום אכיפת החוק של פרויקט "מגלים" בשנת 1978.

היא למדה באוניברסיטת מרכז פלורידה, ובשנת 1981 קיבלה תואר ראשון במשפט פלילי.

===קריירה===
פירסון עבדה במשך שלוש שנים במשטרת אורלנדו ועסקה בפיטרולים בחלקה הצפוני של העיר. בשנת 1983 החלה לעבוד במטה השירות החשאי במיאמי, כסוכנת מיוחדת. בשנת 1985 עברה למטה באורלנדו. לאחר חמש שנים מתחילת עבודתה בשירות החשאי, עברה למחלקה לאבטחת הנשיא ושימשה בתפקיד זה במשך ארבע שנים. בהמשך הקריירה שלה שימשה כסגנית עוזר המנהל למשימות הגנה (2005-2006), סגנית עוזר המנהל במשרד האדמיניסטרציה (2001–2005) וסוכנת מיוחד אחראית במשרד למשימות הגנה (2000–2001). כמו כן עבדה פיטרסון בצוות האבטחה הנשיאותי של ג'ורג' בוש האב, ביל קלינטון וג'ורג' בוש הבן. משנת 2008 שימשה בתפקידי ראש צוות ועוזרת מנהל המשרד למשאבי אנוש ואימונים של השירות החשאי. עוד לפני קידומה לתפקיד ראש השירות החשאי היא הייתה האישה הבכירה ביותר בארגון.

===שירותה כראשת השירות החשאי של ארצות הברית===
פירסון מונתה לתפקיד בידי נשיא ארצות הברית, ברק אובמה, לאחר תקרית הזונות בקולומביה ב-2012, בה נחשף כי אנשי השירות החשאי האמריקאי שנשלחו לקולומביה על מנת לאבטח את ביקורו של הנשיא בילו עם זונות שעות לפני הגעת הנשיא לקולומביה. לפחות אחד מאנשי השירות החשאי השתמש בתג שלו על מנת לאפשר לזונות להישאר עמו. מינויה של פירסון הובא בפרסומים רבים כדרכו של אובמה להביא לשינוי באופן התנהלות הדברים בשירות החשאי, לאור התקרית.
לאחר ההודעה על מינויה לתפקיד, הובעה תמיכה רבה בפירסון. ראש השירות החשאי היוצא סאליבן הביע בה אמון ואמר כי "אני יודע שג'ולי תעשה עבודה יוצאת מן כלל". גם סנאטורים בולטים הביעו בה תמיכה.

ב-1 באוקטובר 2014 התפטרה פירסון לאחר חשיפתם של מספר מחדלים, בהם שהיית מאבטח חמוש שאינו סוכן במעלית משותפת עם הנשיא אובמה וחדירת אדם לבית הלבן.

==קישורים חיצוניים==

* 

==הערות שוליים==

קטגוריה:פלורידה: אישים
קטגוריה:ראשי השירות החשאי של ארצות הברית
קטגוריה:בוגרות אוניברסיטת מרכז פלורידה
קטגוריה:בוגרי אוניברסיטת מרכז פלורידה
קטגוריה:אמריקאיות שנולדו ב-1959
קטגוריה:אמריקאים שנולדו ב-1959
אל-חסכה

אל-חסכה (בערבית: الحسكة; בסורית: ܚܣܟܗ; בכורדית: Hesîçe) היא עיר השוכנת בצפון מזרח סוריה. העיר היא השמינית בגודלה במדינה, ובירת מחוז אל-חסכה.

האוכלוסייה בעיר מורכבת מערבים, כורדים, ארמנים ואשורים. בעיר עובר החבור, יובלו של נהר פרת.

== היסטוריה ==

במסגרת מלחמת האזרחים בסוריה העיר משמשת בין היתר בבסיס הפעילות של הכוחות הסוריים הדמוקרטיים, כוח צבאי אופוזיציוני הנלחם כנגד המדינה האסלאמית וג'בהת א-נוסרה. בינואר 2022 ארגון במדינה האסלאמית תקף את בית הכלא סינא שבעיר במטרה לשחרר אסירים של הארגון שהוחזקו בכלא. הארגון טען כי הצליח לשחרר יותר מ-800 לוחמים של הארגון שהוחזקו בכלא.

== קישורים חיצוניים == 

* 

==הערות שוליים==

קטגוריה:סוריה: ערים
האפקט האלקטרואופטי

האפקט האלקטרואופטי הוא שינוי של התכונות האופטיות של חומר מסוים כתגובה לשדה חשמלי שמשתנה בצורה איטית ביחס לתדירות האור (ולכן ניתן לקרבו לשדה סטטי). 
המונח מתייחס למספר תופעות שונות שניתן לחלק לשני תחומים:
# שינוי בבליעת אור
# שינוי מקדם השבירה:
::* אפקט פוקלס (אפקט אלקטרואופטי ליניארי) - שינוי מקדם השבירה בצורה ליניארית ביחס לשדה החשמלי. רק במספר גבישים ניתן להבחין בתופעה, כיוון שהיא דורשת חוסר סימטרית היפוך. הפעלת שדה חשמלי גורמת לסידור מחדש של התפלגות המטענים בגביש ולעיתים לעיוות צורה קל, אשר משנים את התכונות האופטיות בגביש.

::* אפקט קר (אפקט אלקטרואופטי מסדר שני) - שינוי מקדם השבירה ביחס ריבועי לשדה החשמלי. בכל החומרים ניתן להבחין באפקט בעוצמות שונות, אולם הוא באופן כללי הרבה יותר חלש מאפקט פוקל.

קטגוריה:אלקטרואופטיקה
Not of This Earth

Not of This Earth (בעברית: "שלא מהעולם הזה") הוא אלבום הבכורה של גיטריסט הרוק אינסטרומנטלי ג'ו סטריאני, שיצא לאור בשנת 1986.

==סקירה==
לכל אורכו של האלבום, ניכר השימוש בתופים אלקטרוניים, מאשר השימוש השכיח במערכת תופים. הרצועה הנושאת את שם האלבום משתמשת בטכניקת הלחנה מיוחדת שמתאורת בידי סטריאני כ"תיאורית גובה הצליל" (Pitch Axis Theory). הדבר כולל שינוי מודוס מתחת לטון E.

הרצועה The Enigmatic משתמשת בסולם אניגמטי.

Rubina היא אחת משתי הרצועות הקרויות על שם אשתו של סטריאני (השנייה היא Rubina's Blue Sky Happiness מהאלבום The Extremist של שנת 1992).

The Headless Horseman משתמשת בטכניקת טאפינג בשתי ידיים בלבד לכל אורכה של הרצועה, והיא שוכתבה מחדש לכדי הרצועה Headless מתוך Flying in a Blue Dream משנת 1989.

== רשימת שירים ==
כל השירים נכתבו והולחנו בידי ג'ו סטריאני.

==Joe Satriani EP==

=== רשימת שירים ===

== נגני הרכב ==
* ג'ו סטריאני – גיטרה חשמלית, קלידים, כלי הקשה, גיטרה בס
* ג'ון קניברטי – שירה, כלי הקשה
* ג'ף קמפיטלי – תופים, כלי הקשה, משרוקית

==קישורים חיצוניים==

קטגוריה:אלבומי רוק אינסטרומנטלי
קטגוריה:אלבומי בכורה מ-1986
Surfing with the Alien

Surfing with the Alien ("לגלוש עם החייזר") הוא אלבום האולפן השני של גיטריסט הרוק האינסטרומנטלי ג'ו סטריאני, שיצא לאור ב-10 בדצמבר 1987. 

האלבום הוא מהמוצלחים ביותר של הגיטריסט, והניב סינגלים פופולריים כ-Surfing with the Alien (שנכלל ברשימת מאה הסולואים הגדולים של מגזין "Guitar World"), Satch Boogie ו-Always with Me, Always with You, שזכה במועמדות כפולה לגראמי - אחת בשנת 2002, והשנייה על הביצוע החי בהופעה באנהיים בשנת 2008.

אף על פי שהאלבום יצא בסוף 1987, רק באפריל 1988 הוא נכנס לרשימת בילבורד 200 (מקום 29). בנוסף, הוא היה לאלבום האינסטרומנטלי הראשון שזכה להופיע ברשימת "40 הגדולים" של מצעד הלהיטים בארצות הברית. נכון ל-2010, האלבום הוא היחיד של סטריאני שהגיע למעמד אלבום זהב באמריקה.

==סקירה==
האלבום כולל קטעים אינסטרומנטליים מהירים ומורכבים כמו "Surfing with the Alien" ו-"Satch Boogie", לצד קטעים בעלי סאונד מוזר כ-"Crushing Day" ו-"Lords of Karma", לעומת קטעים איטיים ומלודיים כ-"Always With Me, Always With You" ו-"Echo", שמהווים שינוי במקצב. בנוסף ראוי לציון הקטע "Midnight", שבו סטריאני מיישם טכניקת טאפינג מהירה בעזרת אצבעות שתי הידיים על המיתרים ליצירת אפקט סאונד בסגנון לטיני. 

הקטע "Ice 9" מתייחס לקרח-תשע, חומר אפוקליפטי בדיוני מתוך ספרו של קורט וונגוט, "עריסת חתול".

עטיפת האלבום משרטטת את דמותו של הגולש הכסוף, דמות בדיונית של חברת מארוול קומיקס, בעוד העטיפה האחורית משרטטת את ידו של נבל-העל גלקטוס. האיור לקוח מתוך החוברת The Silver Surfer Vol.2 #1 מיוני 1982. המאייר ג'ון ביירן ציין כי נעשה בתמונה שימוש ללא רשותו, וכי הוא לא קיבל על כך תמלוגים.

האלבום יצא מחדש פעמיים - בפעם הראשונה בשנת 1997 וכעשור לאחר מכן בעיבוד מחודש ב-2007 לרגל חגיגות 20 שנים לצאת האלבום.

== רשימת שירים ==
כל השירים נכתבו והולחנו בידי ג'ו סטריאני.

==Dreaming #11==

=== רשימת שירים ===

== נגני הרכב ==
* ג'ו סטריאני - גיטרה מובילה, גיטרה מלווה, גיטרה בס, קלידים, כלי הקשה
* ג'ון קניברטי ובונגו בוב סמית' - כלי הקשה
* ג'ף קמפיטלי - תופים, כלי הקשה

==קישורים חיצוניים==

==הערות שוליים==

קטגוריה:אלבומי רוק אינסטרומנטלי
קטגוריה:אלבומי 1987
Flying in a Blue Dream

Flying in a Blue Dream (בתרגום לעברית: "עף בתוך חלום כחול") הוא אלבום האולפן השלישי של גיטריסט הרוק אינסטרומנטלי ג'ו סטריאני, שיצא לאור ב-30 באוקטובר 1989. האלבום נחל הצלחה שהתבלטה במיוחד בטקסס והגיע למקום ה-23 ברשימת בילבורד 200 בארצות הברית, שם נשאר ל-39 שבועות. בכך, עבר את היקף המכירות של אלבומו הקודם. 

==סקירה==
רצועות 3, 5, 6, 8, 10, 13 כוללים שירה וקולות רקע מסטריאני עצמו. זהו האלבום הראשון של סטריאני בו הוא מנגן גם במפוחית פה ובבאנג'ו. האלבום מכיל קטעים קצביים כמו "The Mystical Potato Head Groove Thing" ו-"One Big Rush" לצד קטעים מלודיים כשיר הנושא את שם האלבום ו-"I Believe", שהגיע למקום ה-36 ברשימת הסינגלים. קטע הפתיחה הנשמע בשיר הנושא את שם האלבום לא תוכנן מראש. מסתבר שהמגבר של סטריאני קלט תדר רדיו בטעות, והוחלט להקליט את התוצאה לתוך השיר. סטריאני משתמש בקטע הזה להופעותיו עד היום.

הרצועה Back to Shalla-Bal מתייחסת לשובו של הגולש הכסוף לעולם ביתו מתוך תקווה לחדש את מערכת היחסים שלו עם שאלאל בל הקיסרית 

קלטת הווידאו "The Satch Tapes" שיצאה בשנת 1993 (ובשנת 2003 כ-DVD) הכילה שני וידאו קליפים מתוך האלבום, "I Believe" ו-"Big Bad Moon", בנוסף לקטע מהופעה ב-MTV שבה ניגן סטריאני בבנג'ו את הקטע "The Feeling" עם ג'ונתן מובר בכלי הקשה. הקטע האינסטרומנטלי "One Big Rush" מופיע בפסקול הסרט "תגיד משהו" בכיכובו של ג'ון קיוזק, והגיע למקום ה-17 ברשימת הסינגלים.

אביו של סטריאני נפטר במהלך הקלטת האלבום. הרצועה Into the Light מוקדשת לזכרו.

== רשימת שירים ==
כל השירים נכתבו והולחנו בידי ג'ו סטריאני.

== נגני הרכב ==
* ג'ו סטריאני - גיטרה חשמלית, גיטרה בס, באנג'ו, קלידים, כלי הקשה, מפוחית פה, שירה
* ג'ון קניברטי - כלי הקשה, סיטאר
* סטוארט האם - גיטרה בס
* סיימון פיליפס - תופים
* ג'ף קמפיטלי ובוב סמית' - תופים, כלי הקשה, תופים אלקטרוניים

==קישורים חיצוניים==

קטגוריה:אלבומי רוק אינסטרומנטלי
קטגוריה:אלבומי 1989
The Extremist

The Extremist ("הקיצוני") הוא אלבום האולפן הרביעי של גיטריסט הרוק אינסטרומנטלי ג'ו סטריאני, שיצא לאור ביולי 1992.

== רשימת שירים ==
כל השירים נכתבו והולחנו בידי ג'ו סטריאני.

== נגני הרכב ==
* ג'ו סטריאני - גיטרה חשמלית, גיטרת רזונטור, גיטרה בס (רצועות 8, 10), באנג'ו, קלידים, מנדולינה, סינתיסייזר, מפוחית פה
* מאט ביסונט - גיטרה בס (רצועות 1-6, 9)
* דאג וימביש - גיטרה בס (רצועה 5)
* פיל אשלי - קלידים (רצועה 6), מיתרים, חצוצרה מסונתזת
* אנדי ג'ונס - עוגב (רצועות 2, 9)
* סיימון פיליפס - תופים (רצועות 5, 10), תוף מרים
* גרג ביסונט - תופים (רצועות 1-6, 8, 9)
* בונגו בוב סמית' - תופים וכלי הקשה (רצועה 8)
* פולינאו דה קוסטה - כלי הקשה (רצועות 2-4, 6, 8, 9)
* ג'ף קמפיטלי - מצילתיים (רצועה 10)

==קישורים חיצוניים==

קטגוריה:אלבומי רוק אינסטרומנטלי
קטגוריה:אלבומי 1992
קטגוריה:אלבומי חברת אפיק רקורדס
Time Machine

Time Machine ("מכונת זמן") הוא אלבום האולפן החמישי של גיטריסט הרוק אינסטרומנטלי ג'ו סטריאני, שיצא לאור ב-26 באוקטובר 1993. האלבום הוא אלבום כפול, כאשר בחלקו הראשון הוא כולל הקלטות אולפן חדשות, ובחלקו השני הוא כולל הקלטות חיות משנים 1988-1992.

== רשימת שירים ==
כל השירים נכתבו והולחנו בידי ג'ו סטריאני, אלא אם צוין אחרת.

== נגני הרכב ==
* ג'ו סטריאני - גיטרה חשמלית, גיטרה בס, קלידים, מפוחית פה, שירה
* מאט ביסונט - גיטרה בס
* סטוארט האם - גיטרה בס
* דאג וימביש - גיטרה בס
* פיל אשלי - קלידים
* טום קוסטר - עוגב
* סיימון פיליפס - תופים
* גרג ביסונט - תופים
* ג'ונתן מובר - תופים, כלי הקשה
* ג'ף קמפיטלי - תופים, כלי הקשה, מצילתיים

==קישורים חיצוניים==

קטגוריה:אלבומי רוק אינסטרומנטלי
קטגוריה:אלבומי 1993
Joe Satriani

Joe Satriani הוא אלבום האולפן השישי של גיטריסט הרוק אינסטרומנטלי ג'ו סטריאני, שיצא לאור ב-26 באוקטובר 1993.

== רשימת שירים ==
כל השירים נכתבו והולחנו בידי ג'ו סטריאני.

== נגני הרכב ==
* ג'ו סטריאני - גיטרה חשמלית, גיטרה בס (רצועה 11), גיטרת רזונטור, נבל, שירה
* אנדי פיירוות'ר לאו - גיטרה חשמלית (רצועות 1–5, 7-10, 12)
* אריק ולנטיין - קלידים, פסנתר, כלי הקשה וגיטרה בס (רצועה 4)
* מנו קצ'יה - תופים (רצועות 1–3, 5, 7–10, 12)
* אית'ן ג'ונס - תופים (רצועה 4)
* ניית'ן איסט - גיטרה בס (רצועות 1–3, 5,7-10, 12)
* מאט ביסונט - גיטרה בס (רצועה 6)
* גרג ביסונט - כלי הקשה (רצועה 6)
* ג'ף קמפיטלי - תופים (רצועה 11)

==קישורים חיצוניים==

קטגוריה:אלבומי 1995
קטגוריה:אלבומי רוק אינסטרומנטלי
Crystal Planet

Crystal Planet ("כוכב הקריסטל") הוא אלבום האולפן השביעי של גיטריסט הרוק אינסטרומנטלי ג'ו סטריאני, שיצא לאור ב-3 במרץ 1998.

== רשימת שירים ==
כל השירים נכתבו והולחנו בידי ג'ו סטריאני, אלא אם צוין אחרת.

== נגני הרכב ==
* ג'ו סטריאני - גיטרה חשמלית, קלידים (רצועות 5, 7, 13, 14), גיטרה בס (רצועות 2, 13, 14), מפוחית פה
* סטוארט האם - גיטרה בס (רצועות 1, 3-12)
* אריק קודו - קלידים (רצועות 3, 7, 9, 12)
* אריק ולנטיין - קלידים (רצועה 14), תופים וכלי הקשה (רצועות 13, 14), גיטרה בס (רצועה 14)
* אלק ת'נדר - כלי הקשה (רצועה 8)
* רודס האו - כלי הקשה (רצועה 14)
* ג'ף קמפיטלי - תופים (רצועות 1-12), כלי הקשה (רצועות 1, 4, 6, 8-12)

==קישורים חיצוניים==

קטגוריה:אלבומי רוק אינסטרומנטלי
קטגוריה:אלבומי 1998
קטגוריה:אלבומי חברת אפיק רקורדס
Engines of Creation

Engines of Creation ("מנועי היצירה") הוא אלבום האולפן השמיני של גיטריסט הרוק אינסטרומנטלי ג'ו סטריאני, שיצא לאור ב-14 במרץ 2000.

== רשימת שירים ==
כל השירים נכתבו והולחנו בידי ג'ו סטריאני.

==Additional Creations==

=== רשימת שירים ===

== נגני הרכב ==
* ג'ו סטריאני - גיטרה חשמלית, קלידים
* אריק קודו - קלידים, גיטרה בס
* פאט תראל - גיטרה בס
* אנטון פיג - תופים

==קישורים חיצוניים==

קטגוריה:אלבומי רוק אינסטרומנטלי
קטגוריה:אלבומי 2000
קטגוריה:מיני-אלבומי חברת אפיק רקורדס
Strange Beautiful Music

Strange Beautiful Music ("מוזיקה יפהפייה ומוזרה") הוא אלבום האולפן התשיעי של גיטריסט הרוק אינסטרומנטלי ג'ו סטריאני, שיצא לאור ב-25 ביוני 2002.

== רשימת שירים ==
כל השירים נכתבו והולחנו בידי ג'ו סטריאני, אלא אם צוין אחרת.

== נגני הרכב ==
* ג'ו סטריאני - גיטרה חשמלית, באנג'ו, קלידים (רצועות 11, 14), סיטאר, גיטרה בס
* רוברט פריפ - פריפרטרוניקה
* אריק קודו - קלידים (רצועה 4)
* מאט ביסונט - גיטרה בס
* גרג ביסונט - תופים (רצועה 2)
* ג'ף קמפיטלי - תופים, כלי הקשה (רצועה 14)
* ג'ון קניברטי - כלי הקשה (רצועות 1, 2, 5, 10, 11)

==קישורים חיצוניים==

קטגוריה:אלבומי רוק אינסטרומנטלי
קטגוריה:אלבומי 2002
קטגוריה:אלבומי חברת אפיק רקורדס
Is There Love in Space?

Is There Love in Space? ("האם קיימת אהבה בחלל?") הוא אלבום האולפן העשירי של גיטריסט הרוק אינסטרומנטלי ג'ו סטריאני, שיצא לאור ב-13 באפריל 2004.

== רשימת שירים ==
כל השירים נכתבו והולחנו בידי ג'ו סטריאני.

== נגני הרכב ==
* ג'ו סטריאני - גיטרה חשמלית, קלידים, גיטרה בס, מפוחית פה, שירה
* מאט ביסונט - גיטרה בס
* ז.ז. סטריאני - גיטרה בס (רצועה 11)
* ג'ון קניברטי - תוף מרים
* ג'ף קמפיטלי - תופים, כלי הקשה

==קישורים חיצוניים==

קטגוריה:אלבומי רוק אינסטרומנטלי
קטגוריה:אלבומי 2004
Super Colossal

Super Colossal ("סופר קולוסאלי") הוא אלבום האולפן האחד עשר של גיטריסט הרוק אינסטרומנטלי ג'ו סטריאני, שיצא לאור ב-14 במרץ 2006.

== רשימת שירים ==
כל השירים נכתבו והולחנו בידי ג'ו סטריאני.

== נגני הרכב ==
* ג'ו סטריאני - גיטרה חשמלית, קלידים, גיטרה בס
* ג'ף קמפיטלי - תופים וכלי הקשה (מלבד רצועות 6-9)
* סיימון פיליפס - תופים (רצועות 6-9)

==קישורים חיצוניים==

קטגוריה:אלבומי רוק אינסטרומנטלי
קטגוריה:אלבומי 2006
Professor Satchafunkilus and the Musterion of Rock

Professor Satchafunkilus and the Musterion of Rock ("פרופסור סאצ'פאנקילוס ומסתורין הרוק") הוא אלבום האולפן השנים עשר של גיטריסט הרוק אינסטרומנטלי ג'ו סטריאני, שיצא לאור ב-13 באפריל 2004.

== רשימת שירים ==
כל השירים נכתבו והולחנו בידי ג'ו סטריאני.

== נגני הרכב ==
* ג'ו סטריאני – גיטרה חשמלית, קלידים, פסנתר, עוגב, גיטרה בס (רצועות 1, 4, 7), שירה
* מאט ביסונט – גיטרה בס (רצועות 2–6, 8–10)
* ז.ז. סטריאני – סקסופון
* ג'ון קניברטי – תוף מרים (רצועות 6–8)
* ג'ף קמפיטלי – תופים, כלי הקשה (רצועות 2, 4, 9, 10), תופי בונגו, תוף מרים (רצועה 3), קאמפאנה

==קישורים חיצוניים==

קטגוריה:אלבומי רוק אינסטרומנטלי
קטגוריה:אלבומי 2008
Black Swans and Wormhole Wizards

Black Swans and Wormhole Wizards (בעברית: ברבורים שחורים ומכשפי חור תולעת) הוא אלבום האולפן השלושה עשר של גיטריסט הרוק אינסטרומנטלי ג'ו סטריאני, שיצא לאור ב-5 באוקטובר 2010.

== רשימת שירים ==
כל השירים נכתבו והולחנו בידי ג'ו סטריאני.

== נגני הרכב ==
* ג'ו סטריאני - גיטרה חשמלית, קלידים, גיטרה בס
* מייק קנלי - קלידים
* ג'ף קמפיטלי - תופים, כלי הקשה
* אלן ויטמן - גיטרה בס

==קישורים חיצוניים==

קטגוריה:אלבומי רוק אינסטרומנטלי
קטגוריה:אלבומי 2010
קטגוריה:אלבומי חברת אפיק רקורדס
Unstoppable Momentum

Unstoppable Momentum ("מומנטום בלתי ניתן לעצירה") הוא אלבום האולפן הארבעה עשר של גיטריסט הרוק אינסטרומנטלי ג'ו סטריאני, שיצא לאור ב-7 במאי 2013.

== רשימת שירים ==

== נגני הרכב ==
* ג'ו סטריאני - גיטרה חשמלית
* כריס צ'ייני - גיטרה בס
* מייק קנלי - קלידים
* ויני קוליוטה - תופים, כלי הקשה

==קישורים חיצוניים==

קטגוריה:אלבומי רוק אינסטרומנטלי
קטגוריה:אלבומי 2013
קטגוריה:אלבומי חברת אפיק רקורדס
Head, Shoulders, Knees and Toes

אנשים ב[[יפן שרים ורוקדים את השיר במהלך שיעור אנגלית]]
"Head, Shoulders, Knees and Toes" (שפירושו "ראש, כתפיים, ברכיים ובהונות"), הוא שיר ילדים מפורסם, בשפה האנגלית, שיש לו ריקוד מפורסם. כותבי המילים והלחן של השיר אינם ידועים. השיר נכתב, ככל הנראה, במחצית הראשונה של המאה העשרים.

השיר הוקלט למחרוזות שירים רבות לילדים (כמו "מאה שירי ילדים" / מרי קרפנטר) והוצג בסדרות טלוויזיה לילדים רבות, כמו הטלטאביז . חלק מתוכניות הילדים בהן השיר דובבו לשפות רבות וכך תורגם השיר לשפות רבות. מילות תרגום השיר לעברית אינן מסתדרות היטב עם המנגינה שלו והוא אינו מקובל בשפה זו. 

למרות שלא הרבה תרגמו את שיר זה לעברית, כששרים אותו בעברית הרוב משתמשים במילים "ראש, כתפיים, ברך ואצבעות" היושבות טוב במקצב של השיר.

מילות השיר יצאו גם בספרים מאוירים לילדים.

מילות השיר נוקבות בשמות איברים בגוף האדם שונים ומי ששר ורוקד אותו נוגע בשתי ידיו בכול איבר שהשיר מזכיר. נוהגים לשיר את השיר שוב ושוב, במהירות הולכת ועולה – קרשנדו.

השיר היה גם בערוץ בייבי

==ראו גם==
*שיר משחק

==קישורים חיצוניים==

* [http://www.mamalisa.com/?t=em&p=680&c=23 מילים ותוים לשיר, באתר Mama Lisa's World]

==הערות שוליים==

קטגוריה:שירי ילדים
קטגוריה:שירים באנגלית
לוף ענק

לוף ענק (שם מדעי: Amorphophallus titanum), הידוע בכינויו פרח הגווייה, הוא צמח בעל פרחים הגדל באי סומטרה (אינדונזיה) על קרקעית יערות הגשם הנמוכים ונחשב לפרח נדיר ובסכנת הכחדה.

== תכונות ==
=== שמו והקשר לדרך התרבותו ===
הכינוי "פרח הגווייה" ניתן לו עקב ריח הבשר הרקוב והצחנה שהוא מדיף, כדי למשוך חרקים למטרות האבקה. ריחו מושך אליו חיפושיות וזבובים.

=== גודלו ===
הפרח מגיע לגובה ממוצע של 1.8 מטר ולהיקף ממוצע של מטר אחד. הוא פורח פעם בכמה שנים, לפרק זמן של 48 שעות בלבד.

עלי הכותרת שלו דמויי מטרייה. לאחר שהפרח נובל, עלה בודד המגיע לגודל של עץ קטן עולה מתוך פקעת הצמח. גובה העלה יכול להגיע לגובה שלושה מטרים והוא מתחלף מדי שנה<ref name=":0" />.

=== הבחנה בין הלוף הענק לרפלסיה גדולה ===
יש להבחין בינו לבין רפלסיה גדולה ("חבצלת הגופה"), שהוא צמח טפיל הגדל ביערות טרופיים וניחן בריח מצחין אף הוא. על אף שהלוף הענק הוא בעל איבר פריחה גדול יותר, נחשבת הרפלסיה הגדולה לפרח הגדול בעולם, מכיוון שמבחינה טכנית הלוף הענק בנוי מצבר של פרחים.

== שימור הפרח בגנים בוטניים ==
בטבע אפשר למצוא את הלוף הענק רק ביערות הגשם של סומטרה. גידולו בגנים בוטניים, נובע מסכנת הכחדה עקב בירוא יערות. הפריחה הראשונה מחוץ לסומטרה הייתה בגן בוטני בלונדון ב-1889. מאז הפך פופולרי בגינות מתורבתות וגנים בוטניים. בין השנים 1990–2007 נרשמו 80 אירועים פריחה.

==ראו גם==
*רפלסיה גדולה (חבצלת הגופה)
*לוף ארצישראלי

==קישורים חיצוניים==

* 

== הערות שוליים ==

קטגוריה:פרחים לאומיים
קטגוריה:אינדונזיה: צומח
קטגוריה:צמחיים ביערות גשם טרופיים בדרום-מזרח אסיה
מנהיג עליון

מנהיג עליון מתייחס בדרך כלל לדמות בעמדת ההנהגה הגבוהה ביותר של ישות, קבוצה, ארגון או מדינה אשר בידו הסמכות, או שהוא כל-יכול בעמדת ההנהגה. בתחום הדת, המושגים "מנהיג עליון" או "שליט-על" מכוונים בדרך כלל לאל, או לממלא-מקום אל. בפוליטיקה, המושג "מנהיג עליון" מתייחס בדרך כלל לדמות כל-יכולה שסביבה נוהג פולחן אישיות, כמו הפיהרר אדולף היטלר בגרמניה הנאצית, הדוצ'ה בניטו מוסוליני באיטליה הפאשיסטית, הקאודיו פרנסיסקו פרנקו בספרד הרפובליקנית, המנהיג (ברוסית: Вождь בתעתיק: Vozhd) יוסיף סטלין בברית המועצות, מנהיג המהפכה עלי ח'מנאי באיראן, או המנהיג העליון של קוריאה הצפונית קים ג'ונג-און.

==מנהיגים עליונים בעבר ובהווה==
===בשנות ה-30 או מוקדם יותר===
* אדולף היטלר, (פיהרר), רודן גרמניה הנאצית בין 1933 - 1945, ומנהיג המפלגה הנאצית משנת 1920 ועד להתאבדותו בשנת 1945.
* בניטו מוסוליני, (דוצ'ה; לפני השימוש במושג דוצ'ה היה מקובל: דוג'ה)
* פרנסיסקו פרנקו, (קאודיו), שלט בספרד שלטון רודני לאומני מ-1939 ועד יום מותו בשנת 1975.
* אנגלברט דולפוס, קנצלר אוסטריה מ-1932 ועד הירצחו על ידי הנאצים ב-1934.
* קורט שושניג, קנצלר אוסטריה מ-1934 ועד האנשלוס בשנת 1938
* יוסיף סטלין, מנהיגה השני של המפלגה הקומוניסטית הסובייטית וברית המועצות, מ-1924 ועד ליום מותו ב-1953.
* רפאל טרוחיו, שליט הרפובליקה הדומיניקנית מ-1930 ועד למותו בשנת 1961.
* יואניס מטאקסס, ראש ממשלת יוון מ-1936 ועד למותו בשנת 1941

===בעת מלחמת העולם השנייה===
* אנטה פאבליץ' (פוגלבניק) מייסד תנועת האוסטאשה (Ustaše) הפשיסטית בקרואטיה ומנהיגה העליון. 
* יוזף טיסו, נשיא סלובקיה בשנים 1939-1945.
* יון אנטונסקו ("הקונדוקאטור", ברומנית: Conducatorul), רודן רומניה הלאומנית-לגיונרית.
* וידקון קוויזלינג, ראש ממשלה נוורגית ששתפה פעולה עם הנאצים בשנים 1941-1945.

===בשנות המלחמה הקרה===
* מועמר קדאפי, שליטה הרודני של לוב מאז תפס את השלטון בהפיכה צבאית בספטמבר 1969 ועד ההתקוממות ב-2011.
* קים איל-סונג, מנהיג מפלגת הפועלים של קוריאה ומנהיגה של קוריאה הצפונית מאז היווסדה ב-1948 ועד מותו ב-1994. 
* רוחאללה ח'ומייני (מנהיג המהפכה). שלט באיראן בשנים 1979 - 1989.
* עלי ח'אמנאי, המנהיג העליון של איראן החל מ-1989.
* מאו דזה דונג, יו"ר המפלגה הקומוניסטית בסין, ושליטה של סין משנת 1949, ועד לשנת מותו 1976.

===לאחר המלחמה הקרה===
*נורסולטן נזרבייב, נשיא קזחסטן מאז 1990 ועד שהתפטר ב-2019
*ספרמורט ניאזוב, שליט טורקמניסטן מאז 1985 ועד מותו ב-2006.
*קים ג'ונג-איל, דיקטטור ששלט על קוריאה הצפונית. ירש את השלטון מאביו שמת ב-1994 והנהיג את קוריאה הצפונית עד מותו ב-2011.

===בהווה===
*קים ג'ונג-און, השליט הנוכחי של קוריאה הצפונית. ירש את השלטון מאביו שמת ב-2011.
*עלי חמינאי, השליט הנוכחי של איראן. ירש את השלטון מח'ומייני שמת ב-1989.
*שי ג'ינפינג, השליט הנוכחי של סין החל משנת 2012.
*הייבתוללה אח'ונדזאדה, מנהיג ארגון הטרור טליבאן והשליט הנוכחי של אפגניסטן החל משנת 2021. מכונה על ידי הטליבאן אמיר המאמינים.

==בסרטים==
*בסרט הדיקטטור, חאפז אלאדין הוא המנהיג העליון של מדינה אסלאמית בדיוניות בשם וואדייה.
*בסרטי מלחמת הכוכבים מהכוח מתעורר ועד לאחרוני הג'דיי סנוק הוא המנהיג העליון של המסדר הראשון ומאוחר יותר קיילו רן אחרי שזה הורג אותו באחרוני הג'דיי.

==ראו גם==
* פיהרר
* קאודיו
* המנהיג העליון של איראן
* המנהיג העליון של אפגניסטן
* המנהיג העליון של סין
* המנהיג העליון של קוריאה הצפונית
* טוטליטריזם
* דיקטטורה

קטגוריה:ממשל ומדיניות
קטגוריה:דיקטטורה
קטגוריה:מנהיגות
אדוארד בגריצקי

אדוארד גיורגייביץ' בַּגריצקי (ברוסית: Эдуард Георгиевич Багрицкий; נולד בשם אדוארד דזיובין, Эдуард Дзюбин; 22 באוקטובר (3 בנובמבר לפי הלוח היוליאני שהיה נהוג באותה עת ברוסיה) 1895,אודסה - 16 בפברואר 1934, מוסקבה) היה משורר סובייטי ממוצא יהודי. בגריצקי נחשב למשורר המהפכה, ושיריו מתפרסמים עד היום.

==ביוגרפיה==
אדוארד בגריצקי נולד בעיר אודסה שבדרום-מערב רוסיה (אוקראינה) למשפחה יהודית. הוא סיים קורס מודדים, אך לא עסק במקצוע. בשנת 1915 פרסם את השירים הראשונים שלו תחת שם עט "בגריצקי" באלמנך ספרותי באודסה. תוך זמן קצר הוא בלט בקבוצה של סופרים צעירים מאודסה כמו יורי אולשה, איליה אילף, ולנטין קטייב, ורה אינבר.

במהלך מלחמת האזרחים ברוסיה התנדב בגריצקי לצבא האדום וגם היה בפרטיזנים. לאחר סיום המלחמה הוא עבד במשרד הידיעות באודסה כמשורר וצייר. בתקופה זו הוא המשיך לפרסם את שיריו בעיתונות העירונית. בשנת 1920 נישא.

בשנת 1925 עבר למוסקבה. בשנת 1928 יצאה לאור ספר שיריו הראשון, וספרו השני פורסם בשנת 1932.

בשנת 1926 פרסם את השיר "מחשבות על אופנס" (Дума про Опанаса). העלילה מתרכזת סביב המאבק בין אופנס, בחור אוקראיני שחולם על החיים השקטים באוקראינה החופשית לבין קומיסר-קומוניסט יוסף קגן שדוחף למהפכה עולמית. כבר לאחר פטירת המשורר, ב-30 ביולי 1949 במהלך מאבק נגד הקוסמופוליטיות השיר הוכרז כשיר ציוני ועלילה על העם האוקראיני.

בגריצקי היה תומך במהפכה ובשלטון הסובייטי. יחד עם זאת הוא התקשה להבין את הקשיחות של האידאולוגיה המהפכנית הסובייטית ולהשלים עם תחילת הדיקטטורה. בשנת 1929 הוא חיבר שיר על השיחה בין חולה לבין פליקס דזרז'ינסקי בו דזרז'ינסקי דוגל בביצוע מיידי של כל הדרישות של המהפכה. שאיפה לחופש של בגריצקי מצאה ביטוי בשיריו על טיל אוילנשפיגל. לאחר מות המשורר פורסם שיר "פברואר" על צעיר יהודי במהלך מלחמת העולם הראשונה ומהפכת אוקטובר.

בגריצקי עסק בתרגום שירה לרוסית, בין היתר הוא תרגם לרוסית שירים של פרץ מרקיש, איציק פפר ומשוררים נוספים.

החל משנת 1930 מחלת האסתמה בה הוא היה חולה מילדות הוחרפה. הוא נפטר ב-16 בפברואר 1934 ונטמן בבית העלמין נובודוויצ'יה. אלמנתו של בגריצקי בשנת 1937 נשפטה להגליה לקזחסטן. בתקופת הגליה היא הייתה חייבת להתייצב באופן תקופתי במשרד נ.ק.וו.ד המקומי שהיה ממוקם ברחוב על שמו של בעלה. היא חזרה למוסקבה רק בשנת 1956 לאחר 19 שנות גלות. בנו של בגריצקי שגם היה משורר נהרג בשנת 1942 בחזית מלחמת העולם השנייה.

==קישורים חיצוניים==

* [http://www.stihi-rus.ru/1/Bagrickiy/ שיריו של בגריצקי]
* 
* 
* 
* 
* 

קטגוריה:משוררים סובייטים
קטגוריה:משוררים יהודים רוסים
קטגוריה:יהודים סובייטים
קטגוריה:סופרים סובייטים הידועים בשם עט
קטגוריה:אישים הקבורים בבית העלמין נובודוויצ'יה
קטגוריה:סובייטים שנולדו ב-1895
קטגוריה:סובייטים שנפטרו ב-1934
ויטאלי סבסטיאנוב

ויטאלי איבאנוביץ' סבסטיאנוב (ברוסית: Виталий Иванович Севастьянов; 8 ביולי 1935 - 5 באפריל 2010) היה קוסמונאוט סובייטי שהשתתף בשתי טיסות לחלל. על השתתפותו בתכנון מערכות חלל בשנת 1978 הוענק לו פרס ברית המועצות.

== חייו ==
ויטאלי סבסטיאנוב נולד בעיירה במחוז סברדלובסק. בשנת 1945 משפחתו עברה לסוצ'י. לאחר סיום בית הספר, סבסטיאנוב נסע למוסקבה והחל לימודי הנדסה במכון למהנדסי טייס. עם סיום וקבלת הסמכה כמהנדס הוא החל לעבוד במשרד תכנון מס' 1. בשנים 1960–1963 הוא היה מדריך למערכות חלל במרכז להכנת הקוסמונאוטים. בשנת 1965 הוא סיים עבודת הדוקטורט שלו.

בשנת 1968 סבסטיאנוב נכלל ביחידת הכנת הקוסמונאוטים. הוא היה חלק מקבוצה שעברה הכנה לטיסות לירח. עקב בעיות טכניות ואי-יכולת להקדים את אמריקאים בנחיתה על הירח התוכנית בוטלה.

בשנת 1969 סבסטיאנוב החל הכנות לטיסות בחלליות מדגם "סויוז". ביוני 1970 הוא השתתף בטיסה של חללית סויוז 9. לאחר הטיסה הראשונה סבסטיאנוב היה חלק מצוות משנה למספר משימות חלל. הטיסה השנייה שלו התרחשה במאי 1975 על סיפון סויוז 18. החללית התחברה לתחנת חלל סאליוט 6 וצוות שהה שם חודשיים. 

לאחר טיסה זו הוא המשיך בהכנות לטיסות נוספות ונכלל בצוותי שמנה של מספר משימות חלל.

עקב סיבות בריאותיות ביוני 1990 הוטלו על סבסטיאנוב מגבלות להשתתפות בטיסות ארוכות.

ב-30 בדצמבר 1993 סבסטיאנוב התפטר ממקום עבודתו במשרד לתכנון חלליות ומיחידת הקוסמונאטים עקב בחירתו לדומה הממלכתית של הפדרציה רוסית. הוא היה חבר דומה במשך מעל העשור והיה חבר של סיעת המפלגה הקומוניסטית של הפדרציה הרוסית.

במשך שנים רבות סבסטיאנוב היה מנחה של תוכנית מדעית בטלוויזיה סובייטית. במהלך שנות ה-80 סבסטיאנוב היה יושב ראש הפדרציה הסובייטית של שחמט.

==קישורים חיצוניים==

* [https://www.gctc.ru/main.php?id=1129 ביוגרפיה באתר רוסקוסמוס] 
* [https://warheroes.ru/hero/hero.asp?Hero_id=838 ביוגרפיה מפורטת] 

קטגוריה:קוסמונאוטים סובייטים
קטגוריה:מעוטרי גיבור ברית המועצות
קטגוריה:מקבלי עיטור לנין
קטגוריה:מהנדסים סובייטים
קטגוריה:חברי הדומה הממלכתית
קטגוריה:אישים שהונצחו על בולי ברית המועצות
קטגוריה:סובייטים שנולדו ב-1935
קטגוריה:נפטרים ב-2010
אגון ריס

פרופ׳ אגון (נח) ריס (18 באוגוסט 1917 - 5 במרץ 1989) היה מרופאי הרובע היהודי במלחמת העצמאות, עם נפילת הרובע התנדב ללכת לשבי הירדני כדי לטפל בפצועים, מחלוצי הקרדיולוגיה בישראל והקים וניהל את המערך הקרדיולוגי וטיפול נמרץ בבית החולים רמב"ם.

==קורות חיים==
ריס נולד בווינה אוסטריה לפרנזיצקה ויוסף ריס (מקודם פיקהולץ). החל ללמוד רפואה בעיר הולדתו בין השנים 1935–1938 ועלה לארץ ישראל עם עליית הנאצים לשלטון. כאן המשיך ללימודי מדעים באוניברסיטה העברית וקיבל תואר שני ב-1942. ב-1944 יצא לסיים את לימודי הרפואה באוניברסיטה הצרפתית בביירות וסיימם ב-1947. את ההתמחות עשה בבית החולים הדסה הר הצופים.

במלחמת העצמאות שירת, תחילה, כרופא וחובש קרבי בהגנה, שכל את אשתו, חוה (לבית ז'זמר), והוא עצמו נפצע בשייח' ג'ראח בעת ששיירת הדסה עברה בשכונה. יחד עם שני רופאים נוספים מבית החולים הדסה, עלי פייזר ואברהם לאופר, התנדב לעבוד בבית החולים משגב לדך ברובע היהודי בירושלים במחזוריות של חודש. לעיתים טיפלו וניתחו את הפצועים תחת אש. הרופאים נעזרו באחות ואח מוסמכים, אחות סוציאלית, אחות מעשית, ומתנדבות. רבים מהלוחמים חייבים לצוות הרפואי את חייהם, כולל עירוי דם ישיר בין ריס לחולה, ועם נפילת הרובע ואי עמידת הירדנים בהסכם התנדב ללכת עם הפצועים, עם האחות מאשה וינגרטן (בתו של מוכתר הרובע מרדכי וינגרטן), לשבי על מנת להמשיך לטפל בהם.

בין 1952–1958 התמחה בקרדיולוגיה בבתי חולים בשיקגו ובאוניברסיטת הרווארד שבבוסטון, חזר לישראל והחל לעבוד במרכז הרפואי שיבא. ב-1961 עבר לחיפה אחרי שהקים והתמנה למנהלו הראשון של המערך הקרדיולוגי וטיפול נמרץ בבית החולים רמב"ם.

במקביל לעבודתו בבית החולים שימש כפרופסור בטכניון וכנשיא החברה הקרדיולוגית הישראלית. במותו הניח אישה, יונה בת עליזה (בתו של יעקובוס קאן) וד"ר יצחק איצקוביטש, בת ושני בנים.

==לקריאה נוספת==
* "ריס, אגון", בתוך: נסים לוי, יעל לוי, רופאיה של ארץ-ישראל, 1799–1948, זכרון יעקב: איתי בחור, 2008, עמ' 356.

==הערות שוליים==

קטגוריה:קרדיולוגים ישראלים
קטגוריה:סגל המרכז הרפואי ע"ש חיים שיבא - תל השומר
קטגוריה:סגל רמב"ם - הקריה הרפואית לבריאות האדם
קטגוריה:סגל משגב לדך
קטגוריה:סגל הטכניון: רפואה
קטגוריה:חיפה: אישים
קטגוריה:ישראלים ילידי אוסטריה
קטגוריה:בוגרי האוניברסיטה העברית בירושלים
קטגוריה:אנשי העלייה החמישית
קטגוריה:פליטי רדיפות הנאצים
קטגוריה:שבויי צה"ל במלחמת העצמאות
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1917
קטגוריה:ישראלים שנפטרו ב-1989
הפקולטה להנדסת ביוטכנולוגיה ומזון

מעבדות בבנין הפקולטה להנדסת ביוטכנולוגיה ומזון
הפקולטה להנדסת ביוטכנולוגיה ומזון של הטכניון בחיפה נוסדה בשנת 1992, והיא עוסקת בהכשרה של מהנדסי מזון. דיקנית הפקולטה היא פרופ' סימה ירון.

==היסטוריה==

ראשיתה של הפקולטה להנדסת ביוטכנולוגיה ומזון בשנת 1953 במינויה של ועדה שבחנה את הצורך בייסודה של מחלקה לטכנולוגיה של מזון. הוועדה, שבראשה עמד יוסף ברוורמן, שהיה אז הנספח המדעי בשגרירות ישראל בלונדון, המליצה על הקמת "מדור" עצמאי. בשנת 1954 הוקם המדור תחת השם
"הנדסת מזון וביוטכנולוגיה". בעשור הראשון לקיומו פעל המדור באוטונומיה תקציבית, מינהלית ואקדמית, עד שבשנת 1967 הוקמה המחלקה להנדסת מזון וביוטכנולוגיה.

בסוף שנות השמונים, לאור ההתפתחות המואצת בתחום הביוטכנולוגיה המולקולרית, קיבלה הפקולטה החלטה אסטרטגית להגביר את הפעילות בתחום במספר דרכים: גיוס חברי סגל חדשים, הקמת תשתיות, עידוד המחקר ותוכניות לימודים. אסטרטגיה זו הובילה לייסוד המסלול הראשון בארץ להנדסת ביוטכנולוגיה, ולחנוכת המעבדות לביוטכנולוגיה על שם אוטו-מאירהוף באגף על שם שירלי וארתור ויזין בשנת 1992, השנה בה הפכה המחלקה לפקולטה.
בשנת 2004 הוחלט על שינוי שמה של הפקולטה מ"הפקולטה להנדסת מזון וביוטכנולוגיה" ל"הפקולטה להנדסת ביוטכנולוגיה ומזון". כיום, פקולטה זו היא בין הבודדות בעולם המשלבת את תחומי הביוטכנולוגיה והמזון תחת קורת גג אחת. בוגרי הפקולטה מצוידים בתואר משולב (הנדסת ביוטכנולוגיה ומזון), עם התמחות באחד משני המסלולים, וכך הם יכולים להשתלב הן בתעשייה הביוטכנולוגיה, והן בתעשיית המזון.

==מבנה הפקולטה==

הפקולטה מכילה שלושה אגפים: אגף ההוראה, הכולל אודיטוריום ובו 150 מקומות, כיתות לימוד, חוות מחשבים גדולה וכן את משרדי הפקולטה; האגף המרכזי, הכולל שתי מעבדות הוראה למיקרוביולוגיה, וכימיה ואנליזה של מזון. וכן מעבדת סטודנטים לריאקטורים ביולוגיים. האגף השלישי, הוא אגף מעבדות המחקר הפזור במרחבים השונים של הבניין. באגף זה מצוי מכשור שנועד לתת לסטודנטים התנסות בתהליכים שונים הרווחים בתעשיות המזון והביוטכנולוגיה.

==הפקולטה כיום==
בפקולטה 26 חברי סגל, כ-260 סטודנטים לתואר ראשון, 80 סטודנטים לתארים מתקדמים. חברי הסגל האקדמי של הפקולטה להנדסת ביוטכנולוגיה ומזון פעילים בהוראה ובמחקר בתחומים הבאים: הנדסה וטכנולוגיה של מזון, כימיה פיזיקלית של מזון, אריזת מזון, כימיקלים ומוצרים עדינים, בדיקות מזון ואבטחת איכות, רעילות מזון, תזונה, הנדסת ביוטכנולוגיה וגנטיקה, מיקרוביולוגיה של מזון, ביוכימיה של מזון, הנדסת ביוכימיה. הפקולטה כוללת מעבדות מודרניות בתחום הביוטכנולוגיה, אשר כוללות מתקן לבדיקות וניסוי של תהליכים תעשייתיים, ומעבדת אריזה.

==מסלולי לימוד==
* בוגר בהנדסת מזון וביוטכנולוגיה - תוכנית ארבע שנתית המכשירה את הבוגר להיות מהנדס בהנדסת מזון וביוטכנולוגיה. תוכנית הלימודים מספקת רקע בהנדסת מזון וביוטכנולוגיה. תוכנית מעניקה תואר ראשון "בוגר במדעים בהנדסת מזון וביוטכנולוגיה".
* מסלול משולב כימיה והנדסת מזון וביוטכנולוגיה - תוכנית משותפת עם הפקולטה לכימיה התוכנית מעניקה תואר ראשון בכימיה ותואר ראשון בהנדסת מזון וביוטכנולוגיה.
* מסלול משולב ביולוגיה והנדסת מזון וביוטכנולוגיה - תוכנית משותפת עם הפקולטה לביולוגיה התוכנית מעניקה תואר ראשון בביולוגיה ותואר ראשון בהנדסת מזון וביוטכנולוגיה.

== קישורים חיצוניים ==

* 

קטגוריה:הטכניון: יחידות אקדמיות
הפקולטה למדע והנדסה של חומרים (הטכניון)

בניין הפקולטה למדע והנדסה של חומרים בטכניון

הפקולטה למדע והנדסה של חומרים של הטכניון בחיפה נוסדה בשנת 1994, והיא עוסקת במחקר של הנדסת חומרים ובהכשרה של מהנדסי חומרים. דיקאנית הפקולטה היא פרופ' גיטי פריי.<ref></ref>

== היסטוריה ==

בתחילת שנות השישים התחילה פעילות בנושא הנדסת חומרים במסגרת הפקולטה להנדסת מכונות. בשנת 1980 הוקמה המחלקה להנדסת חומרים כיחידה עצמאית בטכניון, שהעניקה תארים גבוהים בלבד - תואר שני ודוקטור. בשנת 1994, נפתח מסלול לימודים לתואר ראשון, והמחלקה הפכה לפקולטה להנדסת חומרים.

דן שכטמן, חבר סגל הפקולטה זכה בפרס נובל לכימיה בשנת 2011. בשנת 2019 התרחשה במעבדת הפקולטה תאונת עבודה בעקבותיה נהרג פרופסור אלעזר גוטמנאס.

==הפקולטה כיום==

בפקולטה לומדים כיום כ-300 סטודנטים בלימודי לתואר ראשון וכ-100 משתלמים לתארים גבוהים. סגל הפקולטה כולל 15 חברי סגל.

==מסלולי לימוד==
* מסלול משולב כימיה/פיזיקה והנדסת חומרים - תוכנית משותפת עם הפקולטה לפיזיקה והפקולטה לכימיה, התוכנית אורכת כארבע וחצי שנים. לימוד מעמיק של מקצועות היסוד (מתמטיקה, פיזיקה, כימיה ומחשבים). וכן, התמחות באחד מהתחומים הבאים: חומרים אלקטרוניים, פולימרים, מטלורגיה וחומרים קרמיים. התוכנית מעניקה תואר ראשון בכימיה או בפיזיקה ותואר ראשון בהנדסת חומרים: "בוגר למדעים בכימיה" או "בוגר למדעים בפיזיקה" ו"מוסמך למדעים בהנדסת חומרים" (B.Sc.)

== קישורים חיצוניים ==

== הערות שוליים ==

קטגוריה:הטכניון: יחידות אקדמיות
הפקולטה להנדסה ביורפואית

המכון להנדסה ביו-רפואית ע"ש סילבר

הפקולטה להנדסה ביו-רפואית של הטכניון בחיפה נוסדה בשנת 1969, והיא עוסקת במחקר של הנדסה ביורפואית ובהכשרה של מהנדסי ביורפואה. דיקן הפקולטה הוא פרופ' חיים אזהרי.

== היסטוריה ==

לימודי הנדסה ביו-רפואית בטכניון החלה כבר באמצע שנות הארבעים, כאשר התופעות ביולוגיות החשמליים של הגוף נחקרו במחלקה להנדסת חשמל. העניין וההתלהבות שנוצרה על ידי תחום חדש זה של מחקרים, גרם לכך שעד שנת 1968 היו יותר מארבעים פרויקטים שונים במחלקות שונות בטכניון. בשנת 1970, הוקם המכון ע"ש יוליוס סילבר כדי לשכן את כל המחקר של הנדסה ביו-רפואית בטכניון, והמחלקה בין תחומית להנדסה רפואית וביולוגית הוקמה באופן רשמי כתוכנית ללימודי תואר שני. התוכנית לתואר ראשון הושקה בשנת 1999.

== הפקולטה כיום==

בפקולטה 21 חברי סגל בזמן מלא, 10 חברי סגל בהשתייכות משנית ו-6 פרופ' אמריטוס. לפקולטה יש 24 מעבדות מחקר שונות, בנוסף למעבדות ההוראה.

==מסלולי לימוד==
* בוגר הנדסה ביו-רפואית - תוכנית בסיסית ארבע שנתית בהנדסה ביו-רפואית. התוכנית מציעה שלושה סוגי התמחויות: מגמת הדמיה ואותות רפואיים, מגמת ביומכניקה וזרימה; מגמת הנדסת רקמות וביוחומרים. התוכנית מעניקה תואר ראשון בהנדסה ביו-רפואית.
* תואר כפול בהנדסה ביו-רפואית ורפואה - תוכנית משותפת עם הפקולטה לרפואה, התוכנית אורכת 8 שנים. התוכנית מיועדת לסטודנטים מצטיינים, אשר בנוסף להכשרתם כמהנדסים מעוניינים להשתלב בלימודי הרפואה. התוכנית מעניקה תואר כפול לאחר 5 השנים הראשונות: "מוסמך למדעים (.B.Sc) בהנדסה ביו-רפואית" ו "בוגר למדעים (.B.Sc) במדעי הרפואה". הסטודנט יקבל תואר ברפואה (MD) לאחר סיום התואר הכפול, בנוסף ל-3 שנים קליניות ושנת סטאז'.
* תואר משולב בהנדסה ביו-רפואית ופיזיקה - תוכנית משותפת עם הפקולטה לפיזיקה, התוכנית אורכת ארבע שנים. התוכנית מיועדת למספר מצומצם של סטודנטים מצטיינים, אשר בנוסף להכשרתם כמהנדסים מעוניינים להשתלב בלימודי פיזיקה. התוכנית מעניקה תואר "מוסמך למדעים (.B.Sc) בהנדסה ביו-רפואית ובפיזיקה".

== קישורים חיצוניים ==

* 
* 
==הערות שוליים==

קטגוריה:הטכניון: יחידות אקדמיות
קטגוריה:הנדסה
מירי סיסו

מירי סיסו היא ספורטאית פאראלימפית. אלופה פאראלימפית (סיאול 1988) ובעלת שתי מדליות ארד בתחרויות השחייה במשחקים הפאראלימפיים.

== ביוגרפיה ==
סיסו בת בכורה במשפחה בת ארבעה ילדים ונולדה עם שיתוק מוחין עקב סיבוכים בלידה. בגיל עשר החלה להתאמן במרכז הספורט לנכים.

===מדליית ארד פאראלימפית===
ב זכתה סיסו במדליית ארד, במשחה ל-100 מטר גב. נוסף לכך היא סיימה במקום חמישי במשחים ל-50 מטר חופשי ול-100 מטר חופשי. היא סיימה במקום רביעי בהדיפת כדור ברזל ובמקום חמישי בזריקת דיסקוס.

===אלופה פאראלימפית===
במשחקים הפאראלימפיים סיאול (1988) זכתה סיסו בשתי מדליות, זהב וארד. מדליית זהב, במשחה ל-100 מטר חזה בשיא עולם חדש של 2:22.28 דקות ומדליית ארד במשחה ל-100 מטר חופשי. נוסף לכך היא סיימה במקום חמישי, במשחים ל-100 מטר גב ול-200 מטר חופשי.

במשחקים הפאראלימפיים ברצלונה (1992) השתתפה בארבעה משחים וסיימה במקומות חמישי ומטה.

סיפורה מסופר בחוברת "מדריך לשילוב ילדים עם מוגבלות גופנית בבית הספר ובקהילה" של משרד החינוך ובו היא אומרת: "אני חושבת שלכל אדם יש לקות או נכות מסוימת, גם אם לא רואים אותה. אין בן אדם מושלם. כשאני מרגישה באדמה, מושפלת, דחויה וכל הרגשות השליליים האפשריים, אז אני בוכה, לוקח לי מעט מאוד זמן כדי לקום ולהתאושש ולהגיד לעצמי: אם זה לא הלך פה, זה לבטח ילך במקום אחר או בזמן אחר".

סיסו הוכשרה כמאבחנת דידקטית ובעלת תואר בחינוך מסמינר הקיבוצים. עובדת כמורה לחינוך מיוחד בבית ספר בנתניה לילדים לקויי שמיעה.

==קישורים חיצוניים==
* [https://www.paralympic.org/miri-sisso פירוט השתתפותה בתחרויות המשחקים הפאראלימפיים] באתר הרשמי של IPC 

קטגוריה:מדליסטיות פאראלימפיות ישראליות
קטגוריה:אלופות פאראלימפיות ישראליות
קטגוריה:זוכי מדליית ארד פאראלימפית מישראל
קטגוריה:שחיינים פאראלימפיים ישראלים
קטגוריה:אתלטים פאראלימפיים ישראלים
קטגוריה:שחייניות נכות ישראליות
קטגוריה:ספורטאי איל"ן
קטגוריה:נשות חינוך ישראליות
קטגוריה:אנשי חינוך ישראלים
קטגוריה:בוגרות סמינר הקיבוצים
קטגוריה:בוגרי סמינר הקיבוצים
קטגוריה:בוגרי תיכון טשרניחובסקי
קטגוריה:בוגרות תיכון טשרניחובסקי
קטגוריה:זורקי דיסקוס ישראלים
קטגוריה:הודפות כדור ברזל ישראליות
קטגוריה:הודפי כדור ברזל ישראלים
קטגוריה:אתלטיות נכות ישראליות
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:אתלטים במשחקים הפאראלימפיים ניו יורק וסטוק מנדוויל (1984)
קטגוריה:שחיינים במשחקים הפאראלימפיים ניו יורק וסטוק מנדוויל (1984)
קטגוריה:שחייניות במשחקים הפאראלימפיים ניו יורק וסטוק מנדוויל (1984)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:שחיינים במשחקים הפאראלימפיים סיאול (1988)
קטגוריה:שחייניות במשחקים הפאראלימפיים סיאול (1988)
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:שחיינים במשחקים הפאראלימפיים ברצלונה (1992)
קטגוריה:שחייניות במשחקים הפאראלימפיים ברצלונה (1992)
קטגוריה:ספורטאים ישראלים הסובלים משיתוק מוחין
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20